OpenLLM-France/wikimedia huggingface dataset:
# Microglossum viride

Microglossum viride Geoglossaceae familiako onddo espezie bat da.
Sinonimoa: Geoglossum viride

## Deskribapena

Berdexka edo urdin-berdexka koloreko klabula formako fruktifikazio ederrak garatzen dituen onddoa, fusiformea, 3 eta 4 cm arteko garaierakoak, leuna edo luzetarako zirrikitu apur batekin. Zati emankorra buruan dago (7 mm inguruko diametroa harrapatzen du), disko basal batean amaitzen den pedikulu ezkatatsu batek eusten dio. Alde emankorrean parafisis finak ditu, adarkatuak, septatu gabeak, eta asko motako esporangioak, zilindrikoak, klabiformeak, esporak sortzen dituzte.
Etimologia: Microglossum terminoa grezieratik dator, “ mikrós + glõssa” hitzetatik, eta literalki mihi txikia, esan nahi du. Viride epitetoa berriz latinetik dator, berdea esan nahi duen “viridis” hitzetik.

## Jangarritasuna

Ez da jangarria.

## Sasoia eta lekua

Hondakinetan, goroldioetan, lurzoru hareatsuetan, hezeetan, baso mistoetan eta erreka ertzetan hazten da.

### Banaketa eremua

Kanada, Ameriketako Estatu Batuak, Mexiko, Brasil, Europa, Errusia, Japonia, Australia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 336 or. ISBN 84-282-0865-4..
* ↑ (Gaztelaniaz) Asturnatura.
* ↑ Microglossum viride: GBIF—the Global Biodiversity Information Facility.

## Kanpo estekak

* Datuak: Q1552015
* Multimedia: Microglossum viride / Q1552015
* Espezieak: Microglossum viride
# Microglossum olivaceum

Microglossum olivaceum Geoglossaceae familiako onddo espezie bat da. Ez da jangarritzat jotzen. Aurkitzeko zaila den espeziea da, berdea delako eta gehienetan perretxikoa baino altuagoa den belarretan ateratzen delako.
Sinonimoak: Geoglossum olivaceum. Leptoglossum olivaceum, Mitrula olivacea, Microglossum fuscorubens.

## Deskribapena

Fruktifikazioa: 3 eta 8 cm bitarteko garaierakoa, borra forman, 0,5 eta 0,8 cm bitarteko zabalerako buruarekin, luzanga, borra formakoa, bihurritua, ildaskatua, arre-oliba ilun kolorekoa, gero arrexka, lehorra.
Hanka: Buruaren jarraipena da, eta kolorea pixka bat zurbilagoa du.
Haragia: Hauskorra, berde-turkesa kolorekoa.

## Jangarritasuna

Ez du balio sukaldaritzarako.

### Nahasketa arriskua

Microglossum viride delakoarekin nahas daiteke, hau kolore berde bizikoa da, eta lerro txiki batez bereizia du oina burutik.

## Sasoia eta lekua

Udazkenean, zelai hezeetan, iratze azpian. Urria.

### Banaketa eremua

Kanada, Ameriketako Estatu Batuak, Mexiko, Europa, Errusia, Japonia, Australia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 787 or. ISBN 84-404-0530-8..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Calvo Pérez Javi. (2006). El mundo de las setas. Asociacion Micológica Fungipedia.

## Kanpo estekak

* Datuak: Q10584362
* Multimedia: Microglossum olivaceum / Q10584362
# Mita

Mita Amerikaren aurkikuntzaren aurretik eta ondoren Andeen eskualdean agintearentzat erabilitako derrigorrezko lan sistema izan zen. Sistema horretan, herritar orok urtean egun kopuru jakin batez errepideak eta beste eraikuntza kolektiboak eraiki eta agintarientzako lanak egitera zeuden beharturik. Espainiar konkistatzaileek esklabotza sistema ezartzeko baliatu zuten mita.

## Kanpo estekak

* Datuak: Q1477994
# Mitaka

Mitaka (japonieraz: 三鷹市, Mitaka-shi) Tokio prefeturako mendebaldean dagoen hiria da. 2010eko erroldaren arabera 16'50 km²-tan 176.737 biztanle zeuden.

## Geografia

Kantō lautadan kokaturik dago, Tokioko 23 auzoen mugan.

## Historia

1653an Tamagawa Josui ubidea eraiki zen Tokio urez hornitzeko. 1950an hiri estatusa lortu zuen Mitakak.

## Ondasun nabarmenak

* Japoniako obserbatorio astronomikoaren Mitakako kanpusa.
* Ghibli museoa.

## Iruditegia

* Obserbatorio astronomikoaren sarrera.
* Ghibli museoa.

## Kanpo estekak

* (Japonieraz)(Ingelesez) Mitakako webgune ofiziala
* Datuak: Q242885
* Multimedia: Mitaka, Tokyo / Q242885
Auzo bereziak : Adachi | Arakawa | Bunkyō | Chiyoda | Chūō | Edogawa | Itabashi | Katsushika | Kita | Kōtō | Meguro | Minato | Nakano | Nerima | Ōta | Setagaya | Shibuya | Shinagawa | Shinjuku | Suginami | Sumida | Taitō | Toshima :
* Hiriak : Akiruno | Akishima | Chōfu | Fuchū | Fussa | Hachiōji | Hamura | Higashikurume | Higashimurayama | Higashiyamato | Hino | Inagi | Kiyose | Kodaira | Koganei | Kokubunji | Komae | Kunitachi | Machida | Mitaka | Musashimurayama | Musashino | Nishitōkyō | Oume | Tachikawa | Tama ||
* Suprefeturak : Nishitama | Hachijō | Miyake | Ogasawara | Ōshima ||
# Misuzu Kaneko

Misuzu Kaneko, japonieraz: 金子 みすゞ, Kaneko Misuzu,(1903ko apirilaren 11a, Nagato – 1930eko martxoaren 10a, Senzaki, Yamaguhi), japoniar poeta bat izan zen, nagusiki haurrentzako poesia idazteagatik ezaguna. Bere poesietan arrantzaleen foklorea eta itsasoa maiz agertzen diren gaiak dira.
Kaneko Christina Rossetti ingeles idazlearekin parekatua izan da.

## Bizitza

Umea zenetik irakurketa zaletasuna handia izan zuen. 20 urterekim haurrentzako poesia idazten hasi zen. Handik gutxira, Shimonoseki hiriko liburudenda bateko arduraduna eta langile bakarra bilakatu zen, bertan haur literaturari buruzko aldizkaria ezagutu eta haietan bost urtez 51 poesia argitaratu zituen.
Ezkontzean bere senarrak idaztea eragotzi zion, gainera hark putetxeetara egindako bisita ugarietan sexu-transmisiozko gaixotasun batez kutsatu zela jakitean senarrataz dibortziatu zen. Hasiera batez, senarrak Kanekok beren alaba bakarra hazi zezan onartu zuen, baina gerora ideiaz aldatu eta alabaren zaintza eskuratzen saiatu zen. Protesta gisa Kanekok bere buruaz beste egin zuen, aurrez bere senarrari Kanekok bere alaba hazi zezan eskatuz gutun bat idatzi ziolarik.
1982an Setsuo Yazakik Kaneko berak eskuz idatzitako eta 512 poema zituen 3 koadernoen izatea ezagutzera eman zuen. JULA argitaletxeak 6 bildumako antologia batean bilduma osoa argitaratu zuen.

## Kanpo estekak

* Datuak: Q291489
* Multimedia: Misuzu Kaneko / Q291489
# Miszelanea

Miszelanea literatura-genero anitzeko testuak biltzen dituen bilduma da, idazle, garai edo gai jakin bati buruzkoak. Genero ohikoa izan zen Espainiako barroko eta berpizkundean, XVI. eta XVII. mendeen artean, helburu didaktikoarekin.

## Kanpo estekak

* Datuak: Q1780486
# Misérieux

Misérieux Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q747899
* Multimedia: Misérieux / Q747899
# Mitar Martinović

Mitar Martinovic (ziriliko serbieraz: Митар Мартиновићp) dibisioko jeneral montenegroarra izan zen, geroago izen bereko errege armadaren dibisioko jeneral jugoslaviarra, 1912-1913an Montenegroko Erresumako Lehen Ministroa, 1907-1910ean eta 1912-1913an Defentsa Ministroa eta 1912-1913an Kanpo Harremanetarako Ministroaren ordezkaria. Errusiara bidali zuten Lehen Mundu Gerraren hasieran.

## Biografia

Milango Kadete Eskola eta Turingo Artilleria-Ingeniaritzako Akademia Militarra amaitu zituen. Gorteko etxe militarreko burua izan zen, eta, geroago, lehen ministro, Gerra ministro eta Montenegroko Kanpo Harremanetarako ministro.
Balkanetako Lehen Gerran Shkodër setiatu zutenean, Kostaldeko Destakamenduaren buru izan zen.
Lehen Mundu Gerraren hasieran, Herzegovina eta Drinako destakamenduen komandantea zen. Ondoren, Errusiako Aginte Gorenaren ordezkaria izan zen, eta, Lovćen-en defentsan, Kotorreko destakamenduaren buru izan zen.
Serbiar, Kroaziar eta Esloveniarren Erresuma berriko armadan onartua izan zen 1919an, jeneral mailarekin. Armadaren arloko komandantearen laguntzaile lanak egiten ditu. 1921ean hartu zuen erretiroa.
Miloš Obilić urrezko domina eta beste sari batzuk jaso zituen.
Obra hau idatzi zuen: Agintari militarrei jarraibideak armada espiritu eta diziplina militarrez goratzeko, Cetinje, 1900.
Bere alaba Olga Đorđe Dunđerski lurjabearekin ezkonduta zegoen. Bere biloba Jelena Jovanović Žigon aktorea da.
Danilo I.a Printzearen Ordena, Italiar Koroaren Ordena, Ohorezko Legioaren Ordena Nazionala eta San Vladimiroren Ordena Errusiarra ezpatekin jaso zituen.
1954ko otsailaren 11n Belgraden, Jugoslaviako Herri Errepublika Federalean hilko zen.

## Kanpo estekak

* Datuak: Q1273355
# Mitar Martinovićen gobernua

Balkanetako Gerretan (1912−1913), eskuineko kabinete bat izan zen boterean Mitar Martinović jenerala presidente zela (1912ko ekainaren 19a - 1913ko maiatzaren 8a). Gerra ministroa eta gudu zelaian komandantea izan zen, beraz, bere faltan Dušan Vukotić Finantza ministroak ordezkatu zuen.
1913ko apirilean Shkodër abandonatzearekin ados ez zegoelako, gobernu honek dimisioa eman zuen, eta kabinete berria Janko Vukotić brigadistak osatu zuen.

## Gobernuko kideak

Ministro Kontseilua, 1912ko ekainaren 19a - 1913ko maiatzaren 8a :
| Funtzioa | Izena eta abizenak | Xehetasunak | Denbora |
| Ministro Kontseiluko presidentea | Mitar Martinović | | 1912ko ekainaren 19a – 1913ko maiatzaren 8a |
| Ministro Kontseiluko presidentea | Dušan Vukotić | Mitar Martinović-i ordezkatu zuen gudu zelaian zegoenean 1912ko urriaren 3an | 1912ko urriaren 3a – 1913ko maiatzaren 8a (bitarteko) |
| Kanpo Arazoetako ministroa | Dušan Vukotić | Mitar Martinović-i ordezkatu zuen gudu zelaian zegoenean 1912ko urriaren 3an | 1912ko urriaren 3a – 1913ko maiatzaren 8a (bitarteko) |
| Kanpo Arazoetako ministroa | Mitar Martinović | ordezkaria | 1912ko ekainaren 19a – 1913ko maiatzaren 8a |
| Gerra ministroa | Mitar Martinović | | 1912ko ekainaren 19a – 1913ko maiatzaren 8a |
| Gerra ministroa | Dušan Vukotić | Mitar Martinović-i ordezkatu zuen gudu zelaian zegoenean 1912ko urriaren 3an | 1912ko urriaren 3a – 1913ko maiatzaren 8a |
| Justizia ministroa | Dušan Vukotić | | 1912ko ekainaren 19a – 1913ko maiatzaren 8a |
| Barne Arazoetako ministroa | Jovan S. Plamenac | | 1912ko ekainaren 19a – 1913ko maiatzaren 8a |
| Hezkuntza eta Eliza Gaietarako ministroa | Jovan S. Plamenac | ordezkaria | 1912ko ekainaren 19a – 1913ko maiatzaren 8a |
| Finantza eta Eraikuntza ministroa | Sekula Drljević | | 1912ko ekainaren 19a – 1913ko maiatzaren 8a |

## Kanpo estekak

* Datuak: Q31182667
# Mies de Cozada

Mies de Cozada edota San Roman estadioa Espainiako Kantabria autonomia erkidegoko Santander hiriko San Román de la Llanilla herrian dagoen estadioa da. 2010ean inauguratu zen. Bertan, Independiente Rugby Club errugbi taldeak, eta Rayo Cantabria eta Atlético San Román futbol taldeek jokatu ohi dute, 2012-2013ko denboraldian baita Reocín futbol taldeak ere.

## Kanpo estekak

* Datuak: Q15141936
# Mies vailla menneisyyttä

Mies vailla menneisyyttä (eusk.: 'Iraganik gabeko gizona') 2002ko Aki Kaurismäki finlandiar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Helsinkira lan bila joandako gizon bati eraso eta lapurreta egingo diote eta horren ondorioz, oroimena galdu eta hutsetik hasi beharko du berriro, etxerik gabekoekin eta baztertutakoekin elkarbiziz.

## Aktoreak

* Markku Peltola: M
* Kati Outinen: Irma
* Juhani Niemelä: Nieminen
* Kaija Pakarinen: Kaisa Nieminen
* Sakari Kuosmanen: Anttila

## Erreferentziak

* ↑ www.sansebastianfestival.com

## Kanpo estekak

* Datuak: Q944984
# Miesville (Minnesota)

Miesville Minnesotako hiri bat da. Dakota konderrian kokatua dago. 2010ean 125 biztanle zituen, 4,67 kilometro koadrotan banatuta.

## Ikus, gainera

* Dakota konderria

## Kanpo estekak

* Datuak: Q2212763
# Mies

Mies Suitzako udalerria da. Vaud kantonamenduan dago, Vaud kantonamendua barrutian. 2014an 2,078 biztanle zituen 3,47 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q69329
* Multimedia: Mies / Q69329
# Miesbach

Miesbach Alemaniako hiri-udalerri bat da, Bavaria estatuan. Azken zentsuaren arabera 12.083 biztanle zituen, 32,44 kilometro koadroko azaleran.

## Kanpo estekak

* Datuak: Q269157
* Multimedia: Miesbach / Q269157
# Miersita

Miersita haluro motako minerala da eta chlorargyrita taldearen kidea da.

## Ezaugarriak

Miersita haluro mineralaren formula kimikoa hau da: ${\ce {(Ag,Cu)I}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Miersite: Mineral information, data and localities.» www.mindat.org (Noiz kontsultatua: 12-05-2019).
# Miesitz

Miesitz Alemaniako udalerria da. Turingia estatuan kokatuta dago, Saale-Orla-Kreis barrutian. 2014an 291 biztanle zituen 4,42 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q630275
* Multimedia: Miesitz / Q630275
# Miessiita

Miessiita mineral bat da eta isomertieita taldearen kidea da.

## Ezaugarriak

Miessiita elementu kimiko mineralaren formula kimikoa hau da: ${\ce {Pd11Te2Se2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 - 2,5 da.

## Erreferentziak

* 1 2 (Ingelesez) «Miessiite: Mineral information, data and localities.» www.mindat.org (Noiz kontsultatua: 12-05-2019).
# Mierzęcice udalerria

Mierzęcice Poloniako Silesiako voivoderriko landa-udalerri bat da, Będzin barrutian kokatuta. 49,43 km²ko azalera du eta 2017ko datuen arabera 7668 biztanle zituen.

## Kanpo estekak

* Udalaren webgunea
* Datuak: Q554595
ieaSilesiako voivoderriko udalerriak :
# Mixel Thikoipe

Mixel Thikoipe (Amendüze, Nafarroa Beherea, 1948ko urriaren 18a - 2017ko uztailaren 18a, Nafarroa Beherea) euskal idazle eta musikaria izan zen.

## Biografia

Amikuzeko Amendüze herrian jaioa, Domintxainen bizi izan zen, Zuberoako Pettarrean.
Lur Berri kooperatiban lan egin zuen. Sindikalista, euskaltzale, animatzaile eta kantaria izan da, lehen Xorrotxak taldean eta gaur egun Pil Pil taldean.

## Lanak

* Hotz bero (Maiatz argitaletxea, 2007)
* Gorrail Azeria (Maiatz argitaletxea, 2008). Roman de Renart frantsesezko Erdi Aroko lanaren egokitzapena.
* Jin bezala (Maiatz argitaletxea)
Hotz bero eta Jin bezala liburuetan Thikoipe jaio zen Amikuze eskualdearen bizitzaren isla jasotzen da.

## Erreferentziak

* ↑ Mixel Thikoipe idazle, kantari, euskaltzale eta sindikalista amikuztarra zendu da. 2017ko uztailaren 19a. Berria.eus
* ↑ Mixel Thikoipe idazle eta euskaltzalea hil da 69 urterekin. 2017ko uztailaren 19a. Argia.eus

## Kanpo estekak

* Mixel Thikoiperen oroimenezko weborria
* Datuak: Q12263734
* Multimedia: Mixel Thikoipe / Q12263734
# Mixel Xurio

Mixel Xurio edota Michel Churio (Martzeenea baserria, Azkaine, Lapurdi, ? - Donibane Lohizune, Lapurdi, 1718ko apirilaren 26) euskal itzultzaile eta apaiz katoliko lapurtarra izan zen. 1702 eta 1718 artean Donibane Lohizuneko erretore izan zen. Berak paratu zuen euskaraz Jesu-Christoren Imitacionea arrakastatsua (1720), mende osoan eta geroago ere Baionan behin eta berriz berrinprimatua.

## Lanak
### Erlijioa

* Jesu-Christoren Imitacionea (Bordele, 1720), (Tomas Kempiskoaren jatorrizko lanetik itzulia)

## Kanpo loturak

* Mixel Xurio Literaturaren Zubitegian
* Datuak: Q12263735
# Mixel Intxauspe

Mixel Intxauspe (Donibane Garazi, 1925eko azaroaren 5a - ib., 2011ko urriaren 26a) euskal herritar politikari eta bankaria izan zen.

## Biografia

Aita Louis Intxauspe zuen, Pirinio Atlantikoetako Kontseilu Orokorreko Presidente ohia.
1970ean, BAMI (Banque Michel Inchauspé) bankua sortu zuen.

## Agintaldiak

* Lehen Ministroaren Estatu Idazkaria, itsasoz haraindiko Lurraldeen arduraduna (1968ko uztailaren 10etik 1969ko ekainaren 16ra)
* RPRko Pirinio Atlantikoetako diputatua (1967-1968, 1973-1986, 1988-2002)
* Donibane Garaziko Kantonamenduko Kontseilari Orokorra (1960-2004)

## Bere omenez

Mañex Etxamendi Ofizialdegik Agur Michel Inchauspé, oi lagun maitea! hasiera duen bertsoa egin zuen politikari garaztarraren omenez 1967an.

## Erreferentziak

* ↑ Bertsoa Armiarma.comen; webgunean "Mañex Etxamendi" izena duten bi bertsolarien lanak nahastu egiten dira.
* Datuak: Q3309956
# Mixel Itzaina

Mixel Itzaina Urrutia, izengoitiak: Errola, Baxenabartarra (Aldude, Nafarroa Beherea, 1933ko otsailaren 19a) Nafarroa Behereko idazlea da.

## Biografia

Baionan egin zituen ikasketak. Kanboko udaleko idazkaria izan zen, eta euskaltzain urgazlea. San Frantsez Xabierrekoaren eta Loyolako Ignazio obra saritu zioten 1956. urtean. Herria eta Gure Herria aldizkarietan idatzi izan du. Bertsolarien gai-jartzaile ibili da sarri iparraldean. Mixel Labéguerieren laguntzailea izan zen, eta Bidegileak bildumako biografia egin zion (1999).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskal Kultur Erakundea: Mixel Itzaina
* ↑ Mixel Itzaina Euskaltzaindiaren webgunean
* Datuak: Q12263732
# Mixel Etxebest

Mixel Etxebest (Maule-Lextarre, 1961eko urriaren 8a -) Euskal Herriko enpresaburu eta politikaria da. 2008tik 2020ra Maule-Lextarreko auzapeza izan zen.

## Biografia

Jatorria Gotaine Berrueta etxean duen familia nekazari bateko kidea da; nekazaritza ikasketak egin zituen eta amaitu ostean ardien hazkuntzari ekin zion. Euskaltzale, gau-eskoletan irakaslea izan zen eta Seaskan inplikatu zen. Lasterka Maulen elkarteko kidea da.
Artzainak lantegi taldeko burua izateagatik ezagun egin zen; arlo ekonomikoan Herrikoa elkarteko presidentea ere bada. Tokiko politikan aspalditik sartu zen; 1999an zerrenda abertzalean eta beste birritan hautagai izan ostean (2002an bere zerrendako zinegotzi bakarra izan zen), 2008an Maule-Lextarreko auzapez kargua hartu zuen Agir ensemble pour Mauléon zerrenda independentearen izenean. Taldeak ez zuen etiketa politikorik eta sentsibilitate desberdinak bildu zituen, haien artean zerrendarik aurkeztu ez zuen eskuin frantseszalearena; Etxebesten taldeak zinegotzi guztiak lortu zituen. Urte horretan Euskal Herriko herrialdeetako hiriburuetako alkateen artean euskaldun bakarra zen. 2011n Hautetsien Biltzarreko lehendakariordea bihurtu zen, eta 2017an Euskal Hirigune Elkargoa sortu zenean Elkargoko 15. lehendakariordea eta ekonomia eta lurralde garapeneko batzordeko burua izan zen hautatua.

## Erreferentziak

* ↑ Euskaraz hala idatzi dute erreferentzia ugarik; euskaraz Michel Etxebest ere topa daiteke. Frantseserako sortutako grafiaren arabera Michel Etchebest.
* ↑ Les 100 qui font bouger le Pays Basque, L'Express, 2001eko otsailaren 15a.
* ↑ Philippe Etxegorriren bloga.
* ↑ Mozione bat Eüskal-Herriko Haütesien partez, Xiberoko Botza, 2011ko azaroaren 14a.
* ↑ «Beñat Arrabit izanen da hizkuntza politikaren buru Euskal Elkargoan» Berria 2017ko otsailaren 15a.

## Ikus, gainera

* Maule-Lextarreko herriko etxea

## Kanpo estekak

* (Frantsesez) Agir ensemble pour Mauléon zerrendaren webgunea.
* Elkarrizketa interneten.
* Datuak: Q12263730
# Mixel Oronoz

Mixel Oronoz Tricot (Baigorri, 1935eko abuztuaren 23 – Baiona, 2023ko irailaren 23a) idazle, irakasle eta apaiz euskaltzalea izan zen. Ipar Euskal Herriko euskararen inguruko elkarte eta eragileak biltzen dituen Euskal Konfederazioaren presidentea izan zen.

## Biografia

Baigorrin jaioa, lehen ikasketak Uztaritze eta Baionako seminarioetan egin zituen. Unibertsitateei dagokienez Teologia ikasi zuen Leuvenen (Flandria), Frantses Literatura Parisen eta Euskal Literatura Bordelen (Okzitania).
1962tik 1968ra Boli Kostan egon zen eliz katolikoarekin zerikusia duten lanetan; elizaren alorrean behin baino gehiagotan idatzi du euskararen edota zenbait joeraren zokoratzea kritikatuz. Europara itzulita Turkia eta Frantzian gazte, heldu eta langabetuen irakasle eta formazio lanetan aritu zen.
Berriro Euskal Herrian euskal kulturaren munduari atxiki zitzaion. Lauburu elkartean eta Euskal Konfederazioan aritu zen eta azken bigarren honen presidentea ere izan zen. Herria aldizkariko Administrazio Kontseiluko kidea ere izan zen. Ipar Euskal Herrirako egitura politiko baten aldeko lanean aritzen den Batera plataformaren partaidea izan zen.

## Lanak

Baigorri jaioterria beti oso presente izan zuen eta berari buruzkoak dira argitaratu dizkioten liburu gehienak.

### Frantsesez

* La noce basque Baigorriren gaineko trilogia (Zortziko argitaletxea):
** Romances (1994).
** Atxut (1996).
** Lur-mina (1999).
* Le testament du Chanoine S. L'exclusion dans l'Eglise catholique, 1954-2008 (Golias, 2008) eliz katolikoan baztertuak izan direnez.
* Qui a tué le douanier Tricot? (Zortziko): familiaren historian murgilduz.

### Euskaraz

Euskaraz atera duen bakarra ere Baigorri herriari eta bertan jaiotakoei buruzkoa da:
* Oilandoiko kapera (2001, Elkarlanean, Donostia; ISBN 84-8331-741-9).

### Ikerketak

Euskaltzalea, zenbait ikerketa lan egin ditu:
* Le mouvement culturel basque (1951-2001) trilogian lehenaren (2002, Elkarlanean) egile bakarra eta hirugarrenaren (ateratzeko) egileetakoa da, Luzien Etxezaharreta eta Xipri Arbelbiderekin batera.
* Euskalgintzan duen lekua oinarri hartuta Ipar Euskal Herriko eremu honetako elkarteen historiaz ere idatzi zuen Euskaltzaleen Biltzarretik Euskal Konfederaziora artikuluan (Bat soziolinguistika aldizkaria, 16- alea, 1995).
* L'information religieuse en Basque dans les publications du Pays Basque Nord lanean 1965 eta 1977 arteko arlo horretako argitalpenak aztertu zituen.

## Erreferentziak

* ↑ Izen eta deiturarako topa daitezkeen bestelako aldaera franstestuetarako Michel eta Oronos dira; Euskaltzaindiaren deitura zerrendak Oronoz aholkatzen du.
* ↑ Beloki, Ekhi Erremundegi. (2023-09-27). «Mixel Oronoz euskaltzalea zendu da» Berria (Noiz kontsultatua: 2023-09-27).
* ↑ "Herria" astekariak bere 3.000. zenbakia plazaratu du, Euskaltzaindiaren webgunea.
* ↑ Berria.info.
* ↑ Oronoz EKEren webgunean.
* ↑ Liburuaren aurkezpenaz Garan.
* ↑ Liburuaren erreferentzia Elkarren webgunean.
* ↑ Elkarrizketa HABE aldizkarian.

## Ikus, gainera

* Oilarandoi
* Baigorri
* Euskal Konfederazioa

## Kanpo estekak

* (Frantsesez) Orri pertsonala.
* Datuak: Q12263733
# Mixinea

Mixineak 64 arrain espezie biltzen dituen Myxinidae familiako kideak dira. Barailarik gabeko craniaten bi familietako bat da, Petromyzontidaerekin (lanproiak) batera . Luzeak dira, zizare itxurakoak eta bere gainazalean likido likatsu bat dute. Kordatuen familien artean zaharrenetarikoak dira eta taxoi honetako kide izatea ere zalantzan dago, egiazko ornorik ez dutelako. Hala ere, interes handikoak dira kordatuen eboluzioari buruzko ikerketetan.
Mixineek barailak eduki beharrean horizontalki mugitzen diren bi estruktura dituzte eta beraiekin ehiza egiten dute. Tamaina handiagoko animalien erraiez elikatu ohi dira, batzuetan euren barnean sartzen direlarik bizirik daudenean barrutik jateko. Hala ere, orokorrean, nekrofagoak dira.
Kiribildu daitekeen mihi hortzdun bat dute, errezeptore sentsorialik gabeko. Zaporea bereizteko euren larruan dituzten papila batzuk erabiltzen dituzte. Zulo bakarra dute sudurrean (monorrinoak dira) eta begiak oso sinpleak dira. Hala ere, itsaso sakonean bizi direnez, zentzumen hau ez da hain beharrezkoa.
Bihotzak hiru barrunbe ditu. Oso informazio gutxi dago ugaltzeari buruz.

## Sailkapena

Myxinidae familiako 64 espezieak honako generoetan banatzen dira:
* Myxini
** Myxiniformes
*** Myxinidae
**** Eptatretus
**** Myxine
**** Nemamyxine
**** Neomyxine
**** Notomyxine
* Datuak: Q75713
* Multimedia: Myxinidae / Q75713
* Espezieak: Myxinidae